CELEX: 62014FN0071
Language: sk
Date: 2014-07-22 00:00:00
Title: Vec F-71/14: Žaloba podaná 22. júla 2014 – ZZ/Európska služba pre vonkajšiu činnosť (ESVČ)

3.11.2014   
            
            
               SK
            
            
               Úradný vestník Európskej únie
            
            
               C 388/29
            
         Žaloba podaná 22. júla 2014 – ZZ/Európska služba pre vonkajšiu činnosť (ESVČ)
   (Vec F-71/14)
   2014/C 388/35
   Jazyk konania: francúzština
   
      Účastníci konania
   
   
      Žalobkyňa: ZZ (v zastúpení: L. F. de Castro a J.-L. Gillain, avocats)
   
      Žalovaná: Európska služba pre vonkajšiu činnosť (ESVČ)
   
      Predmet a opis sporu
   
   Zrušenie rozhodnutia už neposkytnúť príspevok na životné podmienky (PŽP), doplnkový príplatok (DP) vzhľadom na životné podmienky v mieste výkonu práce žalobkyne a denný príspevok a preplatiť 49 dní nevyčerpanej dovolenky za kalendárny rok 2012, ako aj návrh na náhradu škody, ktorá vznikla v dôsledku neposkytnutia pomoci a opustenia po pracovnom úraze žalobkyne
   
      Návrhy žalobkyne
   
   
               —
            
            
               uhradiť DP a PŽP za obdobie od 1. mája 2012 do 31. októbra 2013, alebo aspoň uhradiť denný príspevok za rovnaké obdobie,
            
         
               —
            
            
               preplatiť 49 dní nevyčerpanej dovolenky za kalendárny rok 2012,
            
         
               —
            
            
               obnoviť zmluvu alebo uzatvoriť novú zmluvu na dobu neurčitú, alebo namiesto novej zmluvy na dobu určitú alebo náhrady škody, ktorá sa viaže k úrazu, potvrdiť, že v prípade neexistencie úrazu by bola medzi žalobkyňou a žalovanou uzatvorená nová zmluva,
            
         
               —
            
            
               nahradiť škodu, ktorá vznikla žalobkyni v dôsledku úrazu: i) 10  000 eur, pokiaľ ide o neposkytnutie zdravotnej, administratívnej a finančnej pomoci v Jordánsku a Bruseli, ii) sumu rovnajúcu sa všetkým platom, príspevkom a výhodám, ktoré žalobkyňa nepoberala a stratila, a zdravotným a iným nákladom vynaloženým z dôvodu úrazu, ktorá je predbežne určená na 50  000 eur, pričom zodpovednosť za daný úraz pripadá Organizácii spojených národov a ESVČ; ESVČ musí poskytnúť pomoc a financovať spor, za ktorý nesie zodpovednosť OSN a všetci účastníci tejto organizácie, iii) predbežnú sumu vo výške 50  000 eur z dôvodu zneužitia zmlúv na dobu určitú, ktoré zakaždým obsahovali ustanovenia o skúšobnej dobe, najmä tá posledná a jej neobnovenie.